Bestefar (album)

Bestefar er et album av Øystein Sunde som ble utgitt 11. november 2016. Omslagsbildet ble tatt av Nina Ruud. Tittelen på albumet var et forslag fra bassist Olaf Kamfjord. I privatlivet ble Sunde bestefar for første gang sommeren 2016. Når Sunde og Ingrid Bjørnov har spilt konserter sammen, har de hatt med en avdeling kalt «Ymse». Der har de hatt anledning til å fremføre halvferdige ideer til hverandre og publikum. Noen av sangene fra «Ymse» ble ferdiggjort senere og inkludert på albumet.

To av sporene var innspilt til tidligere album. «Det må du bare huske på» kunne vært med på Sånn er'e bare (2005), mens «Sa dem» kunne vært med på Meget i sløyd (2008). Sunde følte begge sanger hadde forbedringspotensial med hensyn til tekstene, og følgelig ble ny vokal lagt på etter hvert som de fikk bedre tekst.

Albumet ble innspilt i:

 Rainbow Studio i Oslo i årene 2014–2016 med Jan Erik Kongshaug som lydtekniker (spor 1, 3, 4, 5, 6, 7, 8, 11, 12).
 Fagerborg Studio i Oslo i årene 2005–2008 med Per Sveinson som lydtekniker (spor 9 og 10).
 Snaxville Studio i Skogbygda i 2016 med Henrik Maarud som lydtekniker (spor 2).

Sporliste

 «Du er på Youtube nå» (2:59)
 «Johnny B Goode på sjukehjem»  (3:40) (Johnny B. Goode av Chuck Berry)
 «Stussen på Tutten» (3:11)
 «Jeg hogger gjerne ved» (1:47)
 «Foggy Mountain Breakdown» (2:42) (Earl Scruggs)
 «Pertentlig i Bentley» (3:40)
 «Dødsbo» (2:48) («Dødsøt» av Ravi og DJ Løv)
 «Gamle halvveis glemte ord» (3:31)
 «Sa dem» (2:23)
 «Det må du bare huske på» (2:28)
 «Å, så deilig det skal bli» (3:39)
 «Fjøsprat» (1:59) (bonusspor)

Medvirkende 
 Øystein Sunde: vokal, akustisk gitar, klassisk gitar, el-gitar og ukulele

Bossanova musikere
 Tom Steinar Lund: klassisk gitar (spor 3, 7, 8)
 Sveinung Hovensjø: bass (spor 3, 7, 8, 10)
 Birger Mistereggen: perkusjon (spor 3, 7, 8)
 Knut Riisnæs: saksofon (spor 3)

Meget i sløyd
 Olaf Kamfjord: bass (spor 2, 4, 5, 6, 7, 9, 11)
 Terje Kinn: banjo, kor (spor 5, 9)
 Øystein Fosshagen: fele (spor 5, 6, 9, 11); mandolin (spor 4, 6)
 Knut Hem: dobro, (spor 5, 9); trommer (spor 2, 6)
 Stein Bull-Hansen: mandolin (spor 9)

Ekstra musikere
 Ingrid Bjørnov: vokal (duett med Sunde) (spor 6)
Per Frydenlund: sopransaksofon (spor 1)
Børre Frydenlund: tenorbanjo (spor 1)
Christian Frank. bassaksofon (spor 1)
 Stian Carstensen: trekkspill (spor 5, 7); steel gitar (spor 6)
 Petter Baarli: el-gitar (spor 2)
 Reidar Larsen: piano (spor 2)
 Per Hillestad: trommer (spor 10)
 Kari Iveland: kor (spor 3, 7)
 Marian Lisland: kor (spor 3, 7)
Jens Christian Bugge Wesseltoft: trekkspill (spor 10)

Annet 

 «Det må du bare huske på» ble fremført høsten 2006 på Dizzie Showteater i showet Sånn er'e bare. Han fremførte den også i NRK Radio programmet Reiseradioen den 16. august 2008 med sin akustiske gitar som komp.
 «Johnny B Goode på sjukehjem» ble spilt på NRK Radio i programmet Kveldsåpent den 18. oktober 2016 i forbindelse med Chuck Berrys 90-årsdag. Ellers har den blitt spilt på konserter siden september 2010. Den ble spilt i NRK-programmet Øystein Sunde: Meget i sløyd (sendt 5. januar 2013). Sistnevnte opptak skjedde 9. mai 2012.
 «Pertentlig i Bentley» har blitt spilt på konserter siden januar 2012
 «Dødsbo» har blitt spilt på konserter siden mars 2014.
 «Du er på Youtube nå» har blitt spilt på konserter siden september 2014.
 «Stussen på Tutten» har blitt spilt på konserter siden september 2014.

Utgaver 
 Spinner Records – CD utgitt 2016
 Spinner Records – LP utgitt 2016

Referanser

Eksterne lenker
 Om albumet på Spinner
 Anmeldelse i Hamar Arbeiderblad 

Musikkalbum fra 2016
Øystein Sunde-album